วิตกเศรษฐกิจจีนซบ ฉุดเซี่ยงไฮ้คอมโพสิตเปิดร่วง 1.55%
วิตกเศรษฐกิจจีนซบ ฉุดเซี่ยงไฮ้คอมโพสิตเปิดร่วง 1.55%
7 ม.ค. 2559

ดัชนีเซี่ยงไฮ้คอมโพสิตตลาดหุ้นจีนเปิดปรับตัวลง 52.18 จุด หรือ 1.55% แตะที่ 3,309.66 จุดในวันนี้ เนื่องจากนักลงทุนยังคงวิตกกังวลเกี่ยวกับการชะลอตัวของเศรษฐกิจจีน หลังจากภาคบริการและภาคการผลิตของจีนชะลอตัวลง
ทั้งนี้ ดัชนีผู้จัดการฝ่ายจัดซื้อ (PMI) ภาคการผลิตของจีน ซึ่งมาร์กิตจัดทำร่วมกับไฉซินในเดือนธ.ค.หดตัวลงสู่ระดับ 48.2 จาก 48.6 ในเดือนพ.ย. ขณะที่ดัชนี PMI ภาคบริการเดือนธ.ค.ของจีนปรับลงเช่นกัน แตะที่ระดับ 50.2 จากระดับ 51.2 ในเดือนพ.ย.